D'Arcy Wentworth Thompson

Siro D'Arcy Wentworth Thompson (2a de Majo 1860 – 21a de Junio 1948) estis skota biologo, matematikisto kaj fakulo pri klasikaj studoj. Li estis pioniro pri matematika kaj teoria biologio, veturis en ekspedicioj al la Beringa Markolo kaj tenis postenon de Profesoro de Natura Historio en la Universitato de Dundio dum 32 jaroj, kaj poste en la Universitato St. Andrews dum 31 jaroj. Li estis elektita mebro de la Royal Society, estis kavalerigita, kaj ricevis la Darvinan Medalon kaj la medalon Daniel Giraud Elliot. 

Thompson estas memorata kiel la aŭtoro de la libro On Growth and Form (Pri kresko kaj formo) de 1917, kiu gvidis la vojon al la scienca klarigo de morfogenezo, la procezo per kiu padronoj kaj korpostrukturoj formiĝas en plantoj kaj bestoj.

La priskribo de Thompson pri la matematika beleco de la naturo, kaj la matematika bazo de la formoj de bestoj kaj plantoj, stimulis pensulojn tiel diversajn kiel Julian Huxley, C. H. Waddington, Alan Turing, René Thom, Claude Lévi-Strauss, Eduardo Paolozzi, Le Corbusier, Christopher Alexander kaj Mies van der Rohe.

Kelkaj verkoj
 1885. A bibliography of Protozoa, sponges, Coelenterata, and worms, including also the Polyzoa, Brachiopoda, and Tunicata, for the years 1861–1883. Cambridge University Press.
 1895. Glossary of Greek Birds. Oxford University Press.
 1897. "Report by Professor D'Arcy Thompson on his mission to the Behring Sea in 1896." Her Majesty's Stationery Office.
 1910. Aristotelo. The History of Animals (traduko).
 1913. On Aristotle as a biologist with a prooemion on Herbert Spencer. Oxford University Press. Being the Herbert Spencer lecture delivered before the University of Oxford, 14a de Februaro 1913.
 1917. On Growth and Form. Cambridge University Press.
 1940. Science and the Classics, Oxford University Press, 264 pp.
 1947. Glossary of Greek Fishes.

Kategorio:Skotaj zoologoj
Kategorio:Skotaj biologoj
Kategorio:Skotaj matematikistoj